《春日久阴孤坐无聊写此寓怀》
明代·朱诚泳

青阳郁未舒，开轩坐独冷。阴风中夜吹，迟日黯晴影。

红芳半消歇，青苔生露井。云幕山光微，林邃鸟声静。

兀坐寂无聊，居然厌尘境。谅惟高世人，焉能惜光景。

道德日已负，素怀徒耿耿。

作者简介：（1458—1498）安徽凤阳人。明宗室。号宾竹道人。太祖第二子秦王朱樉玄孙。弘治元年袭封秦王。长安有鲁齐书院，久废，诚泳别易地建正学书院，又于其旁建小学，择军士子弟延儒生教授。工诗。著有《经进小鸣集》。卒谥简。